Iktatószám: HIV/……………-./2024.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2024. február 29-ei rendes nyilvános ülésére**

**Tárgy:** A hivatali helyiségen és hivatali munkaidőn kívül történő házaságkötés díjáról szóló 41/2016. (XI. 30.) önkormányzati rendelet módosítása

**Az előterjesztő:** Papp Gábor polgármester

**Készítette:**  Bertalanné dr. Gallé Vera hatósági osztályvezető

**Megtárgyalta:** Ügyrendi és Jogi Bizottság

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Hévíz Város Önkormányzatának Képviselő-testülete 2016. november 30-ai nyilvános ülésén fogadta el a hivatali helyiségen és a hivatali munkaidőn kívül történő házasságkötés díjáról szóló 41/2016. (XI. 30.) önkormányzati rendeletet (a továbbiakban: Ör.). A rendelet 2017. január 1. napján lépett hatályba, módosítására három alkalommal került sor.

A legutóbbi módosítás alkalmával a képviselő-testület az anyakönyvvezetőt megillető díjazást vizsgálta felül az Ör. 2017. január 1. napján történő hatályba lépése óta először.

A jelenlegi szabályozás értelmében a hivatali munkaidőn túl történő házasságkötésben közreműködő anyakönyvvezetőt bruttó 15 000,-Ft díjazás, míg a hivatali munkaidőn kívül, hivatali helyiségen kívül történő házasságkötés esetén bruttó 20.000,-Ft megbízási díj illeti meg (Ör. 7. § (1)-(2) bekezdések).

A Központi Statisztikai Hivatal 2024. január 12. napján közzétett tájékoztatója szerint a fogyasztói árak 2023. évben az előző évhez képest átlagosan 17,6%-kal nőttek, mellyel párhuzamosan az anyakönyvvezetőt érintő - a szertartások színvonalas megtatását biztosító - kiadások is emelkedtek.

Fentiek alapján és mivel csökken munkaidőn kívüli házasságkötések száma javaslom az anyakönyvvezetőnek járó, munkaidőn túl történő közreműködésért járó díjazás bruttó 15.000,-Ft-ról **bruttó 24.000,-Ft**-ra, míg a munkaidőn és hivatali helyiségen kívüli közreműködésért járó díjazás bruttó 20.000,-Ft-ról **bruttó 30.000,-Ft**-ra emelését.

Tisztelt Képviselő-testület!

Az előterjesztés alapján kérem a rendelet-tervezetet megvitatni és elfogadni szíveskedjenek.

A rendelet elfogadása minősített többséget igényel.

**2.**

**Hévíz Város Önkormányzat Képviselő-testületének**

**…/…..(…) önkormányzati rendelete**

**A hivatali helyiségen és a hivatali munkaidőn kívül történő házasságkötés díjáról szóló 41/2016. (XI. 30.) önkormányzati rendelet módosításáról**

Hévíz Város Önkormányzat Képviselő-testülete az anyakönyvi eljárásról szóló 2010. évi I. törvény 96. § a) és b) pontjában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

A hivatali helyiségen és a hivatali munkaidőn kívül történő házasságkötés díjáról szóló 41/2016. (XI. 30.) önkormányzati rendelet 7. § (1) és (2) bekezdése helyébe a következő rendelkezések lépnek:

„(1) A hivatali munkaidőn túl történő házasságkötésben közreműködő anyakönyvvezetőt bruttó 24 000 forint díjazás illeti meg.

(2) A hivatali munkaidőn kívül, hivatali helyiségen kívül történő házasságkötés esetén az anyakönyvvezetőt bruttó 30 000 forint megbízási díj illeti meg”

**2. §**

Ez a rendelet 2024. március 1-jén lép hatályba.

dr. Tüske Róbert Papp Gábor

jegyző polgármester

**A hivatali helyiségen és a hivatali munkaidőn kívül történő házasságkötés díjáról szóló 41/2016. (XI. 30.) önkormányzati rendelet módosításáról**

**Általános indokolás**

Az elmúlt évben tapasztalt nagymértékű inflációval párhuzamosan az anyakönyvvezetői díjazás felülvizsgálata vált szükségessé.

**Részletes indokolás**

**Az 1. §-hoz**

Az anyakönyvvezetőt megillető díjazás emelését tartalmazza.

**A 2. §-hoz**

Hatályba léptető rendelkezés.

**3.**

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: a hivatali helyiségen és a hivatali munkaidőn kívül történő házasságkötés díjáról szóló 41/2016. (XI. 30.) önkormányzati rendelet módosításáról

**Társadalmi-gazdasági hatása**: nem releváns

**Költségvetési hatása**: az anyakönyvvezetőt megillető díjazás emeléséről szól, a költségvetés kiadási oldalát érinti

**Környezeti, egészségi hatása**: nincs

**Adminisztratív terheket befolyásoló hatása**: nincs

**Egyéb hatása**: nincs

**A rendelet megalkotásának szükségessége**: az elmúlt évben tapasztal nagymértékű infláció miatt időszerűvé vált az anyakönyvvezetői díjazás mértékének felülvizsgálata

**A rendelet megalkotása elmaradása esetén várható következmények**: nincsenek, törvényességi felügyeleti eljárás megindítását várhatóan nem eredményezi.

**A rendelet alkalmazásához szükséges feltételek**:

* **személyi**: rendelkezésre állnak
* **szervezeti**: rendelkezésre állnak
* **tárgyi**: rendelkezésre állnak
* **pénzügyi**: rendelkezésre állnak

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Bertalanné Dr. Gallé Vera | Hatósági osztályvezető |  |  |
| Szintén László | Közgazdasági osztályvezető |  |  |
| dr. Tüske Róbert | törvényességi felülvizsgálat |  |  |